《庚午除夕以入觐至长安偕次儿守岁次王百谷韵 其一》
明代·陈应元

长安万户夜生烟，子后便称是岁前。喜起拜稽古凤阙，文明垂象在龙田。

梅花陡放疑催腊，柏酒停斟欲待年。报说庭燎先烛斗，趋跄恐后不成眠。

作者简介：陈应元，新宁人。明思宗崇祯二年（一六二九）贡生，官至阳春教谕，摄阳春知县。著有《廉游》、《春游》二集。事见清乾隆《新宁县志》卷三。